CELEX: 62009CA0111
Language: el
Date: 2010-05-20 00:00:00
Title: Υπόθεση C-111/09: Απόφαση του Δικαστηρίου (τέταρτο τμήμα) της 20ής Μαΐου 2010 [αίτηση του Okresní soud v Chebu (Τσεχική Δημοκρατία) για την έκδοση προδικαστικής αποφάσεως] — Česká podnikatelská pojišťovna, a.s., Vienna Insurance Group κατά Michal Bilas [Κανονισμός (ΕΚ) 44/2001 — Αγωγή ασφαλιστή ασκηθείσα ενώπιον του δικαστηρίου του τόπου κατοικίας του με αίτημα να υποχρεωθεί ο ασφαλισμένος, κάτοικος άλλου κράτους μέλους, στην καταβολή του ασφαλίστρου — Παράσταση του εναγόμενου ενώπιον του επιληφθέντος δικαστηρίου — Απουσία αμφισβητήσεως της διεθνούς δικαιοδοσίας και άμυνα επί της ουσίας — Παρέκταση της διεθνούς δικαιοδοσίας συνεπεία της παραστάσεως]

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/11
            
         Απόφαση του Δικαστηρίου (τέταρτο τμήμα) της 20ής Μαΐου 2010 [αίτηση του Okresní soud v Chebu (Τσεχική Δημοκρατία) για την έκδοση προδικαστικής αποφάσεως] — Česká podnikatelská pojišťovna, a.s., Vienna Insurance Group κατά Michal Bilas
   (Υπόθεση C-111/09) (1)
   
   (Κανονισμός (ΕΚ) 44/2001 - Αγωγή ασφαλιστή ασκηθείσα ενώπιον του δικαστηρίου του τόπου κατοικίας του με αίτημα να υποχρεωθεί ο ασφαλισμένος, κάτοικος άλλου κράτους μέλους, στην καταβολή του ασφαλίστρου - Παράσταση του εναγόμενου ενώπιον του επιληφθέντος δικαστηρίου - Απουσία αμφισβητήσεως της διεθνούς δικαιοδοσίας και άμυνα επί της ουσίας - Παρέκταση της διεθνούς δικαιοδοσίας συνεπεία της παραστάσεως)
   2010/C 179/17
   Γλώσσα διαδικασίας: η τσεχική
   
      Αιτούν δικαστήριο
   
   Okresní soud v Chebu
   
      Διάδικοι στην υπόθεση της κύριας δίκης
   
   Česká podnikatelská pojišťovna, a.s., Vienna Insurance Group
   
      κατά
   
   Michal Bilas
   
      Αντικείμενο
   
   Αίτηση εκδόσεως προδικαστικής αποφάσεως — Okresní soud του Chebu — Ερμηνεία των άρθρων 13, παράγραφος 1, 24 και 26 του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2001, L 12, σ. 1) — Διεθνής δικαιοδοσία σε ασφαλιστικές υποθέσεις — Αγωγή με αίτημα ο ασφαλισμένος, κάτοικος κράτους μέλους διαφορετικού από αυτό του ασφαλιστή, να υποχρεωθεί στην καταβολή ασφαλίστρου — Άμυνα επί της ουσίας από τον ασφαλισμένο ενώπιον του δικαστηρίου του τόπου κατοικίας του ασφαλιστή
   
      Διατακτικό
   
   Το άρθρο 24 του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι το δικαστήριο που επιλήφθηκε της ένδικης διαφοράς, χωρίς να έχουν τηρηθεί οι περιλαμβανόμενοι στο τμήμα 3 του κεφαλαίου ΙΙ του εν λόγω κανονισμού κανόνες, υποχρεούται να δεχθεί ότι έχει διεθνή δικαιοδοσία εφόσον ο εναγόμενος παρίσταται ενώπιόν του και δεν προτείνει ένσταση ελλείψεως διεθνούς δικαιοδοσίας· η παράσταση αυτή δημιουργεί σιωπηρή παρέκταση της διεθνούς δικαιοδοσίας.
   
      (1)  ΕΕ C 141 της 20.6.2009.